તેમણે જણાવ્યું હતું કે ઉજ્જવલા યોજના હેઠળ ગ્રામીણ ગરીબ મહિલાઓને ત્રણ વર્ષમાં પાંચ કરોડ ગેસ કનેક્શન આપવાનો લક્ષ્યાંક છે. ઉત્તરપ્રદેશમાં હાલ ૫૩ ટકા લોકો જ ગેસ સિલિન્ડરનો ઉપયોગ કરે છે અને ગ્રામ્ય વિસ્તારોમાં આ સરેરાશ માત્ર ૨૦થી ૨૫ ટકા જ છે. આ વર્ષે ગેસ કનેક્શનનો ઉપયોગ વધારવા માટે દોઢ કરોડ ગેસ કનેક્શન આપવામાં આવશે, જે માટે રૂ. બે હજાર કરોડની જોગવાઇ કરવામાં આવી છે. ગરીબોને સિલિન્ડર, રેગ્યુલેટર, પાઇપ અને રેકોર્ડની બ્લ્યુ બુક આપવામાં આવશે, જેનો ખર્ચ સરકાર ભોગવશે.